
Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
ELŐTERJESZTÉS
a személyes gondoskodást nyújtó gyermekjóléti és szociális ellátásokról szóló 7/2014.(II.28.) önkormányzati rendelet módosítására
Martfű Város Önkormányzata Képviselő-testületének 

2015. március 26-i ülésére
Előkészítette: Szász Éva jegyző

Gonda Lajosné Martfű Város Önkormányzata Gyermekjóléti és Szociális Szolgáltató Központ intézményvezetője

Véleményező: Pénzügyi Ügyrendi és Városfejlesztési Bizottság



Egészségügyi, Foglalkoztatási és Szociális Bizottság 

Döntéshozatal: minősített többség 

Tárgyalás módja: nyilvános ülés
Indoklás és hatásvizsgálat 
Martfű Város Önkormányzata Képviselő-testületének 

a személyes gondoskodást nyújtó gyermekjóléti és szociális ellátásokról szóló 7/2014.(II.28.) önkormányzati rendelet módosításáról szóló 

../2015.(……) önkormányzati rendelethez
Indokolás 
A Rendelet módosítására az alkalmazása során felmerült pontosítások, illetve a diétás étkezés biztosítására vonatkozó rendelkezés beépítése miatt került sor. 
Az intézményvezető javaslatára térítési díjemelést javasolnak az étkeztetés térítési díját 10 %-kal, a házi segítségnyújtás térítési díját 15 %-kal. (Az intézményvezető javaslata mellékelve.)
Részletes indokolás
1. §-hoz

A módosítás a bölcsődében fizetendő térítési díjra vonatkozó pontosítást tartalmazza. 

2. §-hoz

A módosítás a felsorolás jelölését tartalmazza.

3. §-hoz

Az étkeztetés jogosultsági feltételeinek pontosítását tartalmazza. 

4. §-hoz

A diétás étkezés igénybevételének lehetőségéről rendelkezik. 

5. §-hoz

A kiszállítással történő étkeztetés jogosultságára vonatkozó igazolásokról rendelkezik. 

6. §-hoz

Az étkeztetéshez szükséges ételhordók biztosítására tartalmazza a rendelkezéseket. 

7. §-hoz
Szintén pontosítást tartalmaz a módosító rendelkezés. 

8. – 9. – 10. §-okhoz 

Ez a § is pontosítást tartalmaz az ellátásokat biztosító intézmény megnevezése, a felsorolások jelölése vonatkozásában. 

11. §-hoz

A rendelkezés a térítési díj utólag történő megfizetéséről rendelkezik. 

12. – 13. §-okhoz

A módosító rendelkezések pontosítást tartalmaznak. 

14. §-hoz

Az intézményvezető javaslata alapján az étkezés térítési díját 10 %-kal, a házi segítségnyújtás térítési díját 15 %-kal javasoljuk emelni. 

15. §-hoz

A módosítás hatályára vonatkozóan tartalmaz rendelkezéseket. 

Hatásvizsgálat
1.
Társadalmi, gazdasági, költségvetési hatás:

A rendelet-módosításnak gazdasági, költségvetési hatása nincs, társadalmi hatása a könnyebb jogalkalmazás szempontjából van. 

2.
Környezeti és egészségi hatása, következményei:

A rendelet-módosítás tartalmazza a diétás étkeztetés igénybevételének lehetőségét, mely a szociálisan rászorultak esetében jelentős, pozitív hatással rendelkezik. 

3.
Adminisztratív terheket befolyásoló hatás:


A diétás étkeztetés biztosítása plusz adminisztratív teherrel jár. 

4.
A jogszabály megalkotásának szükségessége, a jogalkotás elmaradásának várható következményei:


A rendelet-módosítás az alkalmazását teszi egyértelműbbé. 

5. A rendelet alkalmazásához szükséges személyi, szervezeti, tárgyi és pénzügyi feltételek:

Rendelkezésre állnak. 

Martfű, 2015. március 17.






Dr. Papp Antal 






polgármester

Látta: Szász Éva


 jegyző

Martfű Város Önkormányzata 

Képviselő-testületének 
../2015.(……) önkormányzati rendelete
a személyes gondoskodást nyújtó gyermekjóléti és szociális ellátásokról szóló

7/2014.(II.28.) önkormányzati rendelet módosításáról
Martfű Város Önkormányzatának Képviselő-testülete az Alaptörvény 32. cikk (2) bekezdésében, és Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában foglalt feladatkörében eljárva, a szociális igazgatásról és szociális ellátásokról 1993. évi III. törvény 92. § (1) bekezdésében és a gyermekek védelméről és a gyámügyi igazgatásról szóló 1997. évi XXXI. törvény 29. §-ában kapott felhatalmazás alapján a személyes gondoskodást nyújtó gyermekjóléti és szociális ellátásokról szóló7/2014.(II.28.) önkormányzati rendeletét az alábbiak szerint módosítja: 
1. § Martfű Város Önkormányzata Képviselő-testületének a személyes gondoskodást nyújtó gyermekjóléti és szociális ellátásokról szóló 7/2014.(II.28.) önkormányzati rendelete (továbbiakban: Rendelet) 3. § (2) bekezdése helyébe a következő rendelkezés lép:

(2) A bölcsődében az intézményi étkeztetésért térítési díjat kell fizetni, melyről az önkormányzat Képviselő-testülete külön rendeletben dönt. 

2. § A Rendelet 4. §-a helyébe az alábbi rendelkezés lép: 

4. § Az önkormányzat a szociálisan rászorultak részére az alábbi szociális alapszolgáltatásokat biztosítja:

a) családsegítés 

b) étkeztetés 

c) házi segítségnyújtás 

d) jelzőrendszeres házi segítségnyújtás 

e) támogató szolgáltatás 

f) nappali ellátás 

3.§ A Rendelet 6. § (1) bekezdésének ba), bb), bc), bd) pontja helyébe a következő rendelkezés lép. 

ba)
egészségi állapota okán mozgásában korlátozott, vagy krónikus, vagy akut megbetegedése miatt önmaga ellátásáról részben vagy teljesen nem tud gondoskodni és ezt szakorvosi véleménnyel vagy zárójelentéssel igazolja és a háziorvos javasolja az ellátást, vagy 


bb)
fogyatékossággal él, vagy


bc)
pszichiátriai betegségben szenved, gyógykezelést nem igényel, önmaga ellátására részben képes, vagy 


bd)
szenvedélybetegségben szenved, gyógyintézeti kezelést nem igényel, önmaga ellátására részben képes, vagy 

4. § A Rendelet 6. § (3) bekezdése helyébe az alábbi rendelkezés lép: 

(3) Ha az étkeztetést igénylő személy egészségi állapota indokolja, a háziorvos javaslatára az ellátást igénybe vevő számára diétás étkeztetés biztosított.

5. § A Rendelt 6. § (5) bekezdése a következő rendelkezéssel egészül ki:

A rászorultságot zárójelentéssel vagy szakorvosi javaslattal és a háziorvos igazolásával kell alátámasztani.

6. § A Rendelet 6. §-a a következő (7) bekezdéssel egészül ki: 

(7) Az ételhordókat kiszállítás esetén a (6) bekezdésben foglalt intézmény, a jogosult általi elvitel esetében a jogosult biztosítja. 

7.§ A Rendelet 7. § (3) bekezdésének az „akinek tartásra köteles és képes hozzátartozója nincs, vagy hozzátartozója a tartási kötelezettségét nem teljesíti, valamint tartási, öröklési, gondozási szerződéssel nem rendelkezik és ellátását önmaga más módon nem képes megoldani.” szövegrésze helyébe a „akire vonatkozóan tartási, öröklési, gondozási szerződés nincs érvényben és önmagáról más módon nem képes gondoskodni.” szövegrész lép.

8.§ A Rendelet 9. § (1) bekezdésének „Gyermekjóléti és Szociális Szolgáltató Központ” szövegrésze hatályát veszti. 

9. § A Rendelet 11. § (2) bekezdése helyébe a következő rendelkezés lép: 

(2) A kerekasztal feladata:

a) részt vesz a szolgáltatástervezési koncepció kidolgozásában,

b) folyamatosan figyelemmel kíséri a koncepcióban meghatározott feladatok megvalósulását, végrehajtását.

10. §. A Rendelet 11. § (4) bekezdése helyébe a következő rendelkezés lép: 

(4) A kerekasztal tagjai:

a) Martfű Város Egészségügyi, Foglalkoztatási és Szociális Bizottságának elnöke,

b) Martfű Város Önkormányzata Gyermekjóléti és Szociális Szolgáltató Központ vezetője.

c) Helyi Köznevelési Intézmények képviselői

d) Bölcsőde vezetője

e) Védőnők

f) Háziorvosok

g) Egyházak képviselői

h) Civil szervezetek képviselői

i) A Polgármesteri Hivatal Művelődési és Szociális Irodájának vezetője
A kerekasztal vezetője: Martfű város polgármestere.

11. § A Rendelet 12. § (5) bekezdése helyébe a következő rendelkezés lép:

(5) E rendelet 6., 7., 8., 9. §-ában foglalt ellátásokért a térítési díjat havonta, utólag kell megfizetni. 

12. § A Rendelet 13. § b) pontja „az ellátott” szövegrészt követően az „illetve törvényes képviselője” szövegrésszel egészül ki.

13. § A Rendelet 13. g) pontjának a „nappali ellátás” szövegrésze helyébe az „idősek nappali ellátása” szövegrész lép. 

14. § A Rendelet 1. melléklete helyébe e rendelet melléklete lép.

Záró rendelkezések

15. § A rendelet 2015. április 1. napján lép hatályba, és 2015. április 2. napján hatályát veszti. 


Dr. Papp Antal 






Szász Éva 


polgármester







jegyző

Melléklet

a .../2015.(…….) önkormányzati rendelethez

A személyes gondoskodást nyújtó szociális ellátásokért fizetendő 

intézményi térítési díjak

1. Étkeztetés

	    Étkeztetés intézményi térítési díja
	407,- Ft/nap/fő

	                      Kiszállítással intézményi térítési díja
	77,- Ft/nap/fő

	    Diétás étkeztetés (diabetikus) intézményi térítési díja
	407,- Ft/nap/fő


2. Házi segítségnyújtás 

	    Házi segítségnyújtás intézményi térítési díja (gondozási óradíj) 
	    327,- Ft/óra


3. Nappali ellátás: 

	    Nappali ellátás intézményi térítési díja:
	            0 Ft/nap


Az intézményi térítési díj az általános forgalmi adót nem tartalmazza. 

MARTFŰ VÁROS ÖNKORMÁNYZATA
KÉPVISELŐ-TESTÜLETE
7/2014.(II.28.) önkormányzati rendelete

a személyes gondoskodást nyújtó gyermekjóléti és szociális ellátásokról

Martfű Város Önkormányzatának Képviselő-testülete az alaptörvény 32. cikk (2) bekezdésében foglalt feladatkörében eljárva, a szociális igazgatásról és szociális ellátásokról szóló 1993. évi III. törvény 56. §-ában, 58/B § (2) bekezdésében, a 62. § (2) bekezdésében, 115. § (3) bekezdésében, 116. §-ában, a gyermekek védelméről és a gyámügyi igazgatásról szóló 1997. évi XXXI. törvény 29. §-ában kapott felhatalmazás alapján a személyes gondoskodást nyújtó gyermekjóléti és szociális ellátásokról az alábbi rendeletet alkotja:

I.

A rendelet hatálya

1. § (1) A rendelet hatálya kiterjed a Martfű város közigazgatási területén lakcímmel rendelkező magyar állampolgárokra, bevándoroltakra, és letelepedettekre, hontalanokra, a magyar hatóságok által menekültként vagy oltalmazottként elismert személyekre.  

(2) A rendelet hatálya kiterjed a szociális alapellátások tekintetében az Szt. 3.§ (3) bekezdés és a gyermekvédelmi alapellátás tekintetében a Gyvt. 4.§ (1) bekezdés a)-b) pontja szerinti személyekre, továbbá kiterjed az Szt. 6.§-ában meghatározott, az önkormányzat illetékességi területén tartózkodó hajléktalan személyekre, amennyiben a hajléktalan személy az ellátás igénybevételekor nyilatkozatában Martfű város közigazgatási területét tartózkodási helyként jelölte meg.

(3) A rendelet hatálya kiterjed az önkormányzat tulajdonában álló és az általa fenntartott szociális intézményre és az intézmény által, valamint megállapodás alapján nyújtott ellátásokra.

II.

Gyermekjóléti alapellátások

Gyermekjóléti szolgáltatás

2. § (1) Az önkormányzat a gyermekjóléti szolgáltatást a településen élő valamennyi gyermek részére biztosítja, Martfű Város Önkormányzata Gyermekjóléti és Szociális Szolgáltató Központ útján. 

(2) A gyermekjóléti szolgáltatás térítésmentes.

Gyermekek napközbeni ellátása

Bölcsőde

3. § (1) Az önkormányzat a gyermekek napközbeni ellátását - a gyermekek védelméről és a gyámügyi igazgatásról szóló 1997. évi XXXI. törvény 42.§-a alapján - bölcsődében biztosítja

(2)
 A bölcsődében az intézményi étkeztetésért térítési díjat kell fizetni, melyről az önkormányzat Képviselő-testülete külön rendeletben dönt. 

III.
A szociális személyes gondoskodást nyújtó ellátások, alapszolgáltatások

4. §
 Az önkormányzat a szociálisan rászorultak részére az alábbi szociális alapszolgáltatásokat biztosítja:

a) családsegítés 

b) étkeztetés 

c) házi segítségnyújtás 

d) jelzőrendszeres házi segítségnyújtás 

e) támogató szolgáltatás 

f) nappali ellátás 

Családsegítés

5.§ Az önkormányzat a családsegítés szolgáltatásait – a szociális, vagy mentálhigiénés problémák, illetve egyéb krízishelyzet miatt segítségre szoruló személyek, családok számára, a krízishelyzethez vezető okok megelőzésére, a krízishelyzet megszüntetésére, valamint az életvezetési képesség megőrzésére – a településen élő valamennyi lakos számára biztosítja Martfű Város Önkormányzata Gyermekjóléti és Szociális Szolgáltató Központ útján.
Étkeztetés

6. § (1) Az Önkormányzat étkeztetés keretében annak a szociálisan rászorult személynek a legalább napi egyszeri meleg étkeztetéséről gondoskodik, aki 

a) a 65 életévét betöltötte, vagy

b) korhatárra való tekintet nélkül
ba)
 egészségi állapota okán mozgásában korlátozott vagy krónikus, vagy akut megbetegedése miatt önmaga ellátásáról részben vagy teljesen nem tud gondoskodni és ezt szakorvosi véleménnyel vagy zárójelentéssel igazolja, és a háziorvos javasolja az ellátást, vagy 


bb)
 fogyatékossággal él, vagy


bc)
 pszichiátriai betegségben szenved, gyógykezelést nem igényel, önmaga ellátására részben képes, vagy 


bd)
 szenvedélybetegségben szenved, gyógyintézeti kezelést nem igényel, önmaga ellátására részben képes, vagy 

be) hajléktalan személy 

feltéve, ha azt önmaga, illetve eltartottjai részére tartósan, vagy átmeneti jelleggel nem képes biztosítani és havi jövedelme nem haladja meg az öregségi nyugdíj mindenkori legkisebb összegének 300%-át.

(2) Szociálisan rászorulónak kell tekinteni azt az (1) bekezdésben meghatározott feltétel egyikének sem megfelelő személyt is, akinek havi jövedelme nem haladja meg az öregségi nyugdíj mindenkori legkisebb összegének 100%-át.

(3)
 Ha az étkeztetést igénylő személy egészségi állapota indokolja, a háziorvos javaslatára az ellátást igénybe vevő számára diétás étkeztetés biztosított.

(4) Az étkeztetés 

a) házhoz szállítással vagy

b) a jogosult által történő elvitellel történik.

(5)
 Az étkeztetést akkor kell kiszállítással biztosítani, ha azt kérelmező egészségi állapota indokolja.
A rászorultságot zárójelentéssel vagy szakorvosi javaslattal és a háziorvos igazolásával kell alátámasztani.

(6) Az étkeztetést és kiszállítást az önkormányzat Martfű Város Önkormányzata Gyermekjóléti és Szociális Szolgáltató Központ útján biztosítja.

(7)
 Az ételhordókat – kiszállítás esetén a (6) bekezdésben foglalt intézmény, a jogosult általi elvitel esetében a jogosult biztosítja. 

Házi segítségnyújtás

7. § (1) Az önkormányzat házi segítségnyújtást biztosít a szolgáltatást igénybe vevő személy saját lakókörnyezetében, önálló életvitel fenntartása érdekében.

(2) Házi segítségnyújtás keretében gondoskodik:

a) azokról a személyekről, akik otthonukban önmaguk ellátására saját erőből nem képesek és róluk nem gondoskodnak,

b) azokról a pszichiátriai betegekről, akik állapotukból adódóan az önálló életvitellel kapcsolatos feladataik ellátásában segítséget igényelnek, de egyébként önmaguk ellátására képesek,

c) azokról az egészségi állapotuk miatt rászoruló személyekről, akik ezt az ellátási formát igénylik, illetve bentlakásos intézményi elhelyezésre várakoznak,

d) azokról a személyekről, akik a rehabilitációt követően a saját lakókörnyezetükbe történő visszailleszkedés céljából támogatást igényelnek önálló életvitelük fenntartásához.

(3)
 Házi segítségnyújtásban részesíthető az a személy, akire vonatkozóan tartási, öröklési, gondozási szerződés nincs érvényben és önmagáról más módon nem képes gondoskodni.

(4) Az ellátást az önkormányzat Martfű Város önkormányzata Gyermekjóléti és Szociális Szolgáltató Központ által biztosítja.

Jelzőrendszeres házi segítségnyújtás
Támogató szolgáltatás
8. § (1) Az önkormányzat jelzőrendszeres házi segítségnyújtást biztosít a Szolnoki Kistérség Többcélú Társulása Gyermekjóléti és Szociális Szolgáltató Központ útján, a  saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes idős korú vagy fogyatékos személyek illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából.

(2) Az önkormányzat támogató szolgáltatást biztosít a Szolnoki Kistérségi Többcélú Társulása Gyermekjóléti és Szociális Szolgáltató útján, a fogyatékos személyek lakókörnyezetben történő ellátása céljából, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén (speciális személyi szállítás).

Közösségi ellátás pszichiátriai betegek részére

Közösségi ellátás szenvedélybetegek részére
9. § (1)
 Az önkormányzat közösségi alapellátás keretében térítésmentesen biztosítja a Szolnoki Kistérség Többcélú Társulása útján, a pszichiátriai, illetve szenvedélybetegek részére a lakókörnyezetben történő segítségnyújtást az önálló életvitel fenntartásában, a meglévő képességek megtartását, illetve fejlesztését, a háziorvossal és kezelőorvossal való kapcsolattartás révén a szolgáltatást igénybe vevő állapotának folyamatos figyelemmel kísérését, a a pszichoszociális rehabilitációt, a szociális és mentális gondozást, az orvosi vagy egyéb terápiás kezelésen, szolgáltatásban, szűrővizsgálaton való részvétel ösztönzését és figyelemmel kísérését, megkereső programok szervezését az ellátásra szoruló személyek elérése érdekében.
Nappali ellátás (idősek klubja)

10. § (1) Az önkormányzat a saját otthonukban élő a 18. életévüket betöltött egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek részére nappali ellátást biztosít, Martfű Város Önkormányzata Gyermekjóléti és Szociális Szolgáltató Központ útján.

IV.

Szociálpolitikai Kerekasztal

11. § (1) Az önkormányzat a szolgáltatás tervezési koncepcióban meghatározottak megvalósulására szociálpolitikai kerekasztalt hoz létre

(2)
 A kerekasztal feladata:

 a) részt vesz a szolgáltatástervezési koncepció kidolgozásában,

b) folyamatosan figyelemmel kíséri a koncepcióban meghatározott feladatok megvalósulását, végrehajtását.

(3) A kerekasztal évente legalább egy alkalommal ülést tart.

(4)
 A kerekasztal tagjai:

a) Martfű Város Egészségügyi, Foglalkoztatási és Szociális Bizottságának elnöke,

b) Martfű Város Önkormányzata Gyermekjóléti és Szociális Szolgáltató Központ vezetője.

c) Helyi Köznevelési Intézmények képviselői

d) Bölcsőde vezetője

e) Védőnők

f) Háziorvosok

g) Egyházak képviselői

h) Civil szervezetek képviselői

i) A Polgármesteri Hivatal Művelődési és Szociális Irodájának vezetője
A kerekasztal vezetője: Martfű város polgármestere.

(5) A szociálpolitikai kerekasztalt a polgármester hívja össze. A polgármester gondoskodik a kerekasztal működésével kapcsolatos szervezési és ügyviteli feladatok ellátásáról. 

(6) A szociálpolitikai kerekasztal a döntéseit határozati formában hozza meg. A kerekasztal akkor határozatképes, ha a tagok kétharmada jelen van. Az érvényes határozathoz a jelenlévő tagok egyszerű szótöbbsége szükséges. 

V.

Eljárási és hatásköri szabályok

12 §(1) E rendelet 3.§-ában szabályozott ellátási formák biztosítása a szülő, illetve a törvényes képviselő előterjesztett kérelme alapján történik. A kérelmet az ellátást biztosító intézmény vezetőjéhez kell benyújtani.

(2) Martfű Város Önkormányzata Gyermekjóléti és Szociális Szolgáltató Központ által biztosított ellátások iránti kérelmet az igénylőnek az intézményvezetőnél kell benyújtani.

(3) A Szolnoki Kistérség Többcélú Társulása Gyermekjóléti és Szociális Szolgáltató Központ által biztosított ellátások iránti kérelmet az igénylőnek Martfű Város Önkormányzata Gyermekjóléti és Szociális Szolgáltató Központ telephelyén - 5435 Martfű, Mártírok útja 4. - a Szolnoki Kistérség Többcélú Társulása Gyermekjóléti és Szociális Szolgáltató Központ által biztosított ügyfélfogadási időben, a pszichiátriai betegek részére nyújtott közösségi alapellátás esetében a Szolnoki Kistérség Többcélú Társulása által fenntartott Zagyva menti Integrált Központ által biztosított ügyfélfogadási időben, a szenvedélybetegek részére nyújtott közösségi alapellátás esetében a Szolnoki Kistérség Többcélú Társulása által fenntartott Szociális Szolgáltató Besenyszögi Központja által biztosított ügyfélfogadási időben kell benyújtani. 

(5)
 E rendelet 6., 7., 8., 9. §-ában foglalt ellátásokért a térítési díjat havonta, utólag kell megfizetni. 

(6) E rendelet 6.§-ában és 7.§-ában szabályozott, Martfű Város Önkormányzata Gyermekjóléti és Szociális Szolgáltató Központ által biztosított ellátás és a személyi térítési díj megállapításáról, felülvizsgálatáról és megszüntetéséről az intézményvezető dönt.

(7) E rendelet 8-9. §-ában szabályozott, a Szolnoki Kistérség Többcélú Társulása Gyermekjóléti és Szociális Szolgáltatási Központ által biztosított ellátás és személyi térítési díj megállapításáról, felülvizsgálatáról és megszüntetéséről az intézményvezető dönt.

(8) E rendelet 10. §-ában szabályozott, Martfű Város Önkormányzata Gyermekjóléti és Szociális Szolgáltató Központ által biztosított ellátás megállapításáról, megszüntetéséről az intézményvezető dönt.

(9) E rendelet 7. §-ában szabályozott ellátás esetében a gondozási szükségletet a szolgáltatást nyújtó intézmény vizsgálja és állapítja meg.

(10) Martfű Város Önkormányzata Gyermekjóléti és Szociális Szolgáltató Központ által biztosított ellátások intézményi térítési díját e rendelet 1. melléklete tartalmazza.

(11) Martfű Város Önkormányzata Gyermekjóléti és Szociális Szolgáltató Központ által biztosított ellátások személyi térítési díjának megállapítása során e rendelet 2. mellékletében foglalt díjkedvezményt kell nyújtani.

(12) E rendelet 12. §. 11 pontjában foglaltak alapján megállapított személyi térítési díj összege tovább csökkenthető, illetve elengedhető, ha annak kifizetése a gondozott létbiztonságát veszélyezteti.

(13) A térítési díj további csökkentéséről, illetve elengedéséről a térítési díj megfizetésére kötelezett kérelme vagy az ellátást biztosító intézmény vezetőjének jelzése alapján az Önkormányzat Képviselő-testületének Egészségügyi, Foglalkoztatási és Szociális Bizottsága dönt.

13. § A személyes gondoskodást nyújtó ellátásra való jogosultság megszűnik: 

a) a jogosultság alapját képező feltételek megszűnésével, illetve megváltozásával,

b)
 az ellátott, illetve törvényes képviselője kérelmére,

c) az ellátott halálával,

d) az ellátott az ellátást előzetes bejelentés nélkül tartósan (legalább 2 hétig) nem veszi igénybe, s ezt utólag elfogadható módon nem menti ki,

e) az ellátott magatartásával az ellátást lehetetlenné teszi, vagy akadályozza,

f) az ellátott a részére megállapított személyi térítési díj megfizetését figyelmeztetés ellenére sem teljesíti, feltéve, hogy annak megfizetésére egyébként képes lenne,

g)
 idősek nappali ellátása (idősek klubja) esetében az intézmény házirendjében szabályozott esetekben.
14. § Az e rendeletben szabályozott ellátásban részesülő személyekről a jogszabályokban meghatározott nyilvántartást kell vezetni.

V.

Záró rendelkezések

15. § (1) E rendelet kihirdetése napját követő napon lép hatályba.

(2) E rendelet hatályba lépésével egyidejűleg hatályát veszti a személyes gondoskodást nyújtó gyermekjóléti és szociális ellátásról szóló 13/2011.(IV.29.) önkormányzati rendelet.


Dr. Kiss Edit sk.

jegyző

Egységes szerkezetbe foglalva a legutóbbi módosítást tartalmazó ../2015.(…...) önkormányzati rendelettel, hatályos 2015. április 1. napjától. 

Szász Éva
jegyző

1. melléklet
 

a 7/2014(II.28.) önkormányzati rendelethez

A személyes gondoskodást nyújtó szociális ellátásokért fizetendő 

intézményi térítési díjak

1. Étkeztetés
	    Étkeztetés intézményi térítési díja
	407,- Ft/nap/fő

	                      Kiszállítással intézményi térítési díja
	77,- Ft/nap/fő

	    Diétás étkeztetés (diabetikus) intézményi térítési díja
	407,- Ft/nap/fő


2. Házi segítségnyújtás 
	    Házi segítségnyújtás intézményi térítési díja (gondozási óradíj) 
	327,- Ft/óra


3. Nappali ellátás: 
	    Nappali ellátás intézményi térítési díja:
	            0 Ft/nap


Az intézményi térítési díj az általános forgalmi adót nem tartalmazza. 

2. melléklet 

a 7/2014(II.28.) önkormányzati rendelethez 

A személyes gondoskodást nyújtó szociális ellátásokért fizetendő 

személyi térítési díjkedvezmények 

Jövedelemkategória a nyugdíjminimum


díjkedvezmény mértéke:
                         %-ban:




                 %-ban:

	-
	0 Ft
	           100 %

	     - 100 %
	         1 - 28.500 Ft
	90 %

	101- 120 %
	28.501 – 34.200 Ft
	80 %

	121- 140 %
	34.201 – 41.040 Ft
	60 %

	141- 160 %
	41.041 – 49.250 Ft
	40 %

	161- 180 %
	49.251 – 59.100 Ft
	20 %

	         181 % -
	  59.101 Ft -
	  0 %


� Módosította: ../2015.(…….) önkormányzati rendelet 1. §-a; Hatályos 2015. április 1. napjától 


� Módosította: ../2015.(…….) önkormányzati rendelet 2. §-a; Hatályos 2015. április 1. napjától


� Módosította: ../2015.(…….) önkormányzati rendelet 3. §-a; Hatályos 2015. április 1. napjától


� Módosította: ../2015.(…….) önkormányzati rendelet 3. §-a; Hatályos 2015. április 1. napjától


� Módosította: ../2015.(…….) önkormányzati rendelet 3. §-a; Hatályos 2015. április 1. napjától


� Módosította: ../2015.(…….) önkormányzati rendelet 3. §-a; Hatályos 2015. április 1. napjától


� Módosította: ../2015.(…….) önkormányzati rendelet 4. §-a; Hatályos 2015. április 1. napjától


� Kiegészítette: ../2015.(…….) önkormányzati rendelet 5. §-a; Hatályos 2015. április 1. napjától


� Beiktatta: ../2015.(…….) önkormányzati rendelet 6. §-a; Hatályos 2015. április 1. napjától


� Módosította: ../2015.(…….) önkormányzati rendelet 7. §-a; Hatályos 2015. április 1. napjától


� Módosította: ../2015.(…….) önkormányzati rendelet 8. §-a; Hatályos 2015. április 1. napjától


� Módosította: ../2015.(…….) önkormányzati rendelet 9. §-a; Hatályos 2015. április 1. napjától


� Módosította: ../2015.(…….) önkormányzati rendelet 10. §-a; Hatályos 2015. április 1. napjától


� Módosította: ../2015.(…….) önkormányzati rendelet 11. §-a; Hatályos 2015. április 1. napjától





� Módosította: ../2015.(…….) önkormányzati rendelet 12. §-a; Hatályos 2015. április 1. napjától


� Módosította: ../2015.(…….) önkormányzati rendelet 13. §-a; Hatályos 2015. április 1. napjától





�	 Módosította: ../2015.(…….) önkormányzati rendelet 14. §-a; Hatályos 2015. április





16 / 16

